Santa Luzija (Minas Žeraisas)
Santa Luzija (port. Santa Luzia) – miestas pietryčių Brazilijoje, Minas Žeraiso valstijoje, 18 km į šiaurę nuo Belo Horizontės, jos aglomeracijoje. Pro miestą eina geležinkelis į Montes Klarosą. Vystoma metalurgija, mašinų gamyba, keramikos pramonė. Yra 1774 m. pastatyta Šv. Liucijos bažnyčia, įvairūs kiti XVIII–XIX a. kolonijinės architektūros pastatai.